54. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 64442 της 5/15 Νοεμ. 1974 (ΦΕΚ Β΄ 1153) Περί επανασυστάσεως Επιτροπών παρά τω Βιοτεχνικώ Επιμελητηρίω Αθηνών. Έχοντες υπ’ όψει τας διατάξεις: 1.Του άρθρ. 19 του από 4/18.11.1946 Β. Δ/τος «περί ρυθμίσεως της διοικήσεως, διαχειρίσεως και λειτουργίας των Επαγγελματικών και Βιοτεχνικών Επιμελητηρίων (ΦΕΚ 337/Α/1946), ως αύται ετροποποιήθησαν δια του άρθρ. 3 του από 10/15.3.1951 Β.Δ/τος, «περί ρυθμίσεως της διοικήσεως διαχειρίσεως και λειτουργίας των Επαγγελματικών και Βιοτεχνικών Επιμελητηρίων (ΦΕΚ 72/Α/1951). 2.Του άρθρ. 2 του υπ’ αριθ. 491/30.5.1965 (ΦΕΚ 108/Α/1965) Β.Δ/τος «περί διατηρήσεως Συμβουλίων και Επιτροπών και Εμποροβιομηχανικών και Επαγγελματοβιοτεχνικών Επιμελητηρίων κλπ.» 3.Του άρθρ. 5 του Ν.Δ. 86/1974 (ΦΕΚ 287/Α/1974) «περί αυθεντικής ερμηνείας διατάξεως του άρθρ. 6 του Ν.Δ. 328/47, συμπληρώσεως των περί θεωρήσεως τιμολογίων Εισαγωγής και Εξαγωγής Εμπορευμάτων διατάξεων και ρυθμίσεως συναφών θεμάτων». 4.Την υπ’ αριθ. 3/1.11.1974 απόφασιν της Διοικητικής Επιτροπής του Βιοτεχνικού Επιμελητηρίου Αθηνών, αποφασίζομεν: Επανασυνιστώνται αι κάτωθι Επιτροπαί του Βιοτεχνικού Επιμελητηρίου Αθηνών, διατηρηθείσαι δια του υπ’ αριθ. 491/1965 Β.Δ/τος και καταργηθείσαι μετά την ισχύν του Α.Ν. 65/1967. α)Επιτροπή Προγραμματισμού Βιοτεχνίας. β)Επιτροπή Οργανώσεως και Παρακολουθήσεως των οικονομικών του Επιμελητηρίου. γ)Επιτροπή Μελέτης Επιμελητηριακής Νομοθεσίας, και δ)Επιτροπή Συντάξεως Δελτίου Επιμελητηρίου «Η ΒΙΟΤΕΧΝΙΑ». Η παρούσα ης η ισχύς άρχεται από 1 Νοεμ. 1974, δημοσιευθήτω δια της Εφημερίδος της Κυβερνήσεως. 